b"\n_START_ARTICLE_\nAwadeya Mahmoud\n_START_SECTION_\nBiografia\n_START_PARAGRAPH_\nVa n\xc3\xa9ixer el 1963 al sud de la regi\xc3\xb3 de Kordofan i, despr\xc3\xa9s del conflicte, la seva fam\xc3\xadlia es va traslladar a Khartum. Es va casar i el 1986 va comen\xc3\xa7ar a vendre te. Aquesta era una feina humil, per\xc3\xb2 ella volia ajudar m\xc3\xa9s a la seva fam\xc3\xadlia. Per aix\xc3\xb2 el 1990 va comen\xc3\xa7ar una cooperativa que oferia assist\xc3\xa8ncia jur\xc3\xaddica i suport als seus membres. Va anomenar aquesta entitat Women\xe2\x80\x99s Food and Tea Sellers i Women\xe2\x80\x99s Multi-Purpose Cooperative._NEWLINE_Amb aquesta entitat podien combatre legalment la confiscaci\xc3\xb3 d'equipaments dels membres de la cooperativa per part de les autoritats. No obstant, no va anar b\xc3\xa9, i va haver de complir quatre anys de pres\xc3\xb3 despr\xc3\xa9s que ella i altres s'endeutessin. Despr\xc3\xa9s del seu alliberament, la cooperativa tenia 8.000 membres a Khartum. L'organitzaci\xc3\xb3 va representar a dones despla\xc3\xa7ades pel conflicte a Darfur i les Dues \xc3\x80rees._NEWLINE_El 28 de mar\xc3\xa7 de 2016, el Departament d'Estat dels Estats Units va anunciar que era una de les catorze destinat\xc3\xa0ries del Premi Internacional Dona Coratge. Despr\xc3\xa9s de rebre el premi podria haver tornat a la seva ciutat, per\xc3\xb2 va decidir estendre l'abast de la seva organitzaci\xc3\xb3 fora de Khartum."